钦定古今图书集成/方舆汇编/职方典/第1197卷 > 《旧县治至喜堂记》宋·欧阳修
## 钦定古今图书集成/方舆汇编/职方典/第1197卷 > 《旧县治至喜堂记》宋·欧阳修

峡州，治彝陵，地滨大江，虽有椒漆纸以通商贾，而民
俗俭陋，常自足无所仰于四方。贩夫所售，不过鱐鱼
腐鲍，民所嗜而已。冨商大贾，皆无为而至，地僻而民
贫，故“彝陵为下县，而峡为小州。”州居无郭郛通衢，不
能容车马；市无百货之列，而鲍鱼之肆不可入。“虽邦
君之过市，必常下车掩鼻以疾趋。而民之列处，灶廪”
堰井无异位。一堂之间，上父子而下畜豕，其覆皆用
茅竹，故岁常火灾，而俗信鬼神。其相传曰：“作瓦屋者
不利。”彝陵者，楚之西境，昔《春秋》书荆以外之，而诗人
亦曰“蛮荆”，岂其陋俗，自古然与？景祐二年，尚书驾部
员外郎朱公治是州，始树木增城栅，甓南北之街，作
市区，又教民为瓦屋别灶，廪异人畜，“以变其俗。”既又
命彝陵令刘光裔治其县，起敕书楼，饰厅事，新吏舍。
三年夏，县功毕，修有罪，来守是邦。朱公于修有旧，且
哀其以罪而来，为治县舍。择其厅事之东以作斯堂，
度为“疏洁高明，而日居之，以休其心。”堂成，又与宾客
偕至而乐之。夫罪戾之人，宜弃恶地，处穷俭，使其憔
悴忧思，而知自悔咎。“今乃赖朱公得善地以偷宴安
顿，使忘其有罪之忧”，是皆异其所以来之意。然彝陵
之僻，陆走荆门、襄阳，至京师二十有八驿，水道大江，
绝淮扺汴东水门五千五百九十里，故为吏者多不
欲远来，而居者往往不得代，至岁满或自引去。然不
知彝陵风俗朴野少盗，争而令之，日食有稻与鱼，又
有橘、柚茶笋四时之味，江山秀美，而邑居缮完，无不
可爱。是非惟有罪者之可以忘其忧，而凡为吏者，莫
不始来而不乐，既至而后喜也。作《至喜堂记》藏其壁。
夫令虽卑，而有土与民，宜志其风俗变化之善恶，使
后来者有考焉耳。